งบการเงิน

(1) สรุปรายงานการสอบบัญชี

บริษัทได้แต่งตั้งให้ นายบุญมี งดงามวงศ์ ผู้สอบบัญชีรับอนุญาตเลขที่ 3673 จากบริษัท
ไพร้ซวอเตอร์เฮาส์ คูเปอร์ส เอบีเอเอส จำกัด
เป็นผู้สอบบัญชีที่ได้รับความเห็นชอบจากบริษัทสำหรับตรวจสอบงบการเงินของบริษัท บริษัทย่อย
และงบการเงินรวม ประจำปี 2545 ปี 2544 และปี 2543 ในระยะ 3 ปีที่ผ่านมา
ผู้สอบบัญชีได้ให้ความเห็นในรายงานการตรวจสอบแบบไม่มีเงื่อนไขและได้ตรวจสอบตามมาตรฐานการสอบบัญชีที่รับรองทั่วไป
ซึ่งรวมทั้งการทดสอบรายการบัญชีและวิธีการตรวจสอบอื่นที่เห็นว่าจำเป็นแล้ว

  (ข)ตารางสรุปงบการเงินรวมและงบเดี่ยว

1.  บริษัทเซ็นทรัลพัฒนา จำกัด (มหาชน) และ บริษัทย่อย

    1.  งบดุล

  []

  []

  1.2 งบกำไรขาดทุน

  []

  1.3 งบกระแสเงินสด

  []

  []

2.  บริษัทเซ็นทรัลพัฒนา จำกัด (มหาชน)

    1.  งบดุล

  []

  []

  2.2 งบกำไรขาดทุน

  []

  2.3 งบกระแสเงินสด

  []

  []

  1. บริษัทเซ็นทรัลพัฒนา (มหาชน ) จำกัด และ บริษัทย่อย

  []

  2. บริษัทเซ็นทรัลพัฒนา (มหาชน ) จำกัด

  []

ผลการดำเนินงาน

ภาพรวมการดำเนินงาน

ผลการดำเนินงานตามงบการเงินรวมของบริษัทและบริษัทย่อยสำหรับปี 2545 บริษัทมีกำไรสุทธิ
จำนวน 947.9 ล้านบาท เพิ่มขึ้นจากปี 2544 จำนวน 318.6 ล้านบาท หรือ 50.6%
ซึ่งส่วนใหญ่เป็นผลจากการเพิ่มขึ้นของรายได้จากค่าเช่าและค่าบริการทั้งในส่วนศูนย์การค้า
ศูนย์อาหาร และ อาคารสำนักงาน
โดยเฉพาะอย่างยิ่งในช่วงไตรมาสที่สี่ที่มีการเปิดตัวของโครงการเซ็นทรัลพลาซา พระราม2

รายได้

รายได้รวมของบริษัทและบริษัทย่อยประกอบด้วยรายได้จากค่าเช่าและบริการ
รายได้จากการขายอาหารและเครื่องดื่ม และรายได้อื่นๆ สำหรับปี 2545 บริษัทมีรายได้รวมจำนวน
3,856.0 ล้านบาท เพิ่มขึ้น749.2 ล้านบาท หรือ 24.1% จากปี 2544 โดยมี รายละเอียดดังนี้

(1) รายได้จากค่าเช่าและค่าบริการ – บริษัทมีรายได้ค่าเช่าและบริการมีจำนวน 3,360.6
    ล้านบาท เพิ่มขึ้นจำนวน 640.7 ล้านบาท หรือ 23.6% เมื่อเทียบกับปี 2544
    ทั้งนี้เป็นผลมาจากการรวมรายได้จากโครงการเซ็นทรัล ซิตี้ บางนา และ
    การเพิ่มขึ้นของอัตราการเช่าและค่าเช่าของศูนย์การค้า
    โดยปัจจุบันบริษัทมีอัตราการเช่าพื้นที่เฉลี่ยสูงถึง 96%
    นอกจากนี้บริษัทยังได้ปรับปรุงและพัฒนาศูนย์การค้าต่างๆ อยู่ตลอดเวลา อันได้แก่
    การเปิดโรงภาพยนตร์ SFX ที่โครงการเซ็นทรัล พลาซา ลาดพร้าว
    การเปิดโรงภาพยนตร์เมเจอร์ซีนีเพล็กซ์ที่โครงการเซ็นทรัลพลาซา รัชดา พระราม3
    และการเปิดพื้นที่ค้าปลีกและโรงภาพยนตร์เมเจอร์ซีนีเพล็กซ์บริเวณชั้น 6-7
    ที่โครงการเซ็นทรัล ซิตี้ บางนา

  บริษัทได้เปิดดำเนินการโครงการเซ็นทรัลพลาซา พระราม2 ในวันที่ 5 ธันวาคม
  และได้เข้าซื้อโครงการเวิล์ดเทรดเซ็นเตอร์ กรุงเทพ เมื่อวันที่ 23 ธันวาคม

(2) รายได้จากการขายอาหารและเครื่องดื่ม –
    บริษัทมีรายได้จากการขายอาหารและเครื่องดื่มจำนวน 249.5 ล้านบาท เพิ่มขึ้น 19.5
    ล้านบาท หรือ 8.5% เมื่อเทียบกับปี 2544
    เนื่องจากการรวมรายได้ของศูนย์อาหารในโครงการเซ็นทรัล ซิตี้ บางนา
    และรายได้ที่เพิ่มขึ้นจากศูนย์อาหารในโครงการเซ็นทรัลพลาซา รัชดา พระราม3,
    โครงการเซ็นทรัลพลาซา ปิ่นเกล้า และ การเปิดศูนย์อาหารในโครงการเซ็นทรัลพลาซา
    พระราม2

(3) รายได้อื่น – รายได้อื่นประกอบด้วย รายได้จากเบี้ยประกัน รายได้จากค่าโฆษณา
    รายได้จากการเรียกเก็บภาษีโรงเรือน กำไรจากการขายเงินลงทุน และรายได้อื่น สำหรับปี
    2545 รายได้อื่นมีจำนวนรวม 163.3 ล้านบาท เพิ่มขึ้น 51.3 ล้านบาท หรือ 45.5%
    เมื่อเทียบกับปี 2544 เป็นผลมาจากการรวมรายได้ของโครงการเซ็นทรัล ซิตี้ บางนา
    รายได้ค่าโฆษณา และรายได้จากเบี้ยประกันภัยที่สูงขึ้น และรายได้จากดอกเบี้ยรับ สำหรับปี
    2545 มีจำนวน 82.6 ล้านบาท เพิ่มจากปี 2544 จำนวน 43.1 ล้านบาท

ต้นทุนและค่าใช้จ่ายในการดำเนินงานและบริหาร

ต้นทุน

ต้นทุนของบริษัทและบริษัทย่อยประกอบด้วย ต้นทุนการเช่าและบริการ และต้นทุนอาหารและเครื่องดื่ม
สำหรับปี 2545 บริษัทและบริษัทย่อยมีต้นทุนรวมจำนวน 1,720.4 ล้านบาท เพิ่มขึ้น 322.3
ล้านบาทหรือ 23.1% จากปี 2544 โดยมีรายละเอียดดังนี้

(1) ต้นทุนการเช่าและบริการ – ต้นทุนการเช่าและบริการประกอบด้วย ค่าเสื่อมราคา
    ต้นทุนค่าน้ำค่าไฟ ค่ารักษาความปลอดภัย ค่าเบี้ยประกันภัย ค่ารักษาความสะอาด
    ค่าซ่อมแซมและตกแต่งอาคาร ในปี 2545 บริษัทมีต้นทุนการเช่าและบริการจำนวน 1,532.2
    ล้านบาท เพิ่มขึ้น 305.6 ล้านบาท หรือ 24.9%
    เป็นผลมาจากการรวมต้นทุนของโครงการเซ็นทรัล ซิตี้ บางนา
    และการเพิ่มขึ้นของต้นทุนค่าน้ำค่าไฟ
    ซึ่งอัตราการใช้ที่สูงขึ้นจากการเปิดพื้นที่ใหม่ของโครงการเซ็นทรัล ซิตี้ บางนา
    และโครงการเซ็นทรัลพลาซา พระราม2
    และการเพิ่มขึ้นของอัตราการให้เช่าพื้นที่ทำให้ต้นทุนค่าสาธารณูปโภครวมสูงขึ้นกว่า 100
    ล้านบาท หรือ 21% ต้นทุนในการซ่อมแซมและตกแต่งสูงขึ้นประมาณ 40 ล้านบาท
    เป็นผลมาจากการปรับปรุงศูนย์การค้าโดยเฉพาะ โครงการเซ็นทรัลพลาซา ลาดพร้าว ,
    โครงการเซ็นทรัลพลาซา ปิ่นเกล้า, โครงการเซ็นทรัลพลาซา รัชดา พระราม3 และ
    โครงการเซ็นทรัล ซิตี้ บางนา
    เพื่อให้มีความทันสมัยและยกระดับการให้บริการลูกค้าในจุดต่างๆ เช่น อาคารที่จอดรถ ห้องน้ำ
    และ ระบบปรับอากาศ
    นอกจากนี้เบี้ยประกันภัยอาคารที่ได้เพิ่มขึ้นมากจากผลของการก่อวินาศกรรมวันที่ 11 กันยายน
    2544

(2) ต้นทุนอาหารและเครื่องดื่ม – ต้นทุนอาหารและเครื่องดื่มจำนวน 249.5 ล้านบาท เพิ่มขึ้น
    16.8 ล้านบาท หรือ 9.8%
    ซึ่งสอดคล้องกับรายได้จากการขายอาหารและเครื่องดื่มที่เพิ่มขึ้นตามที่ได้กล่าวข้างต้น

ค่าใช้จ่ายในการดำเนินงานและบริหาร

ค่าใช้จ่ายในการดำเนินงานและบริหาร ส่วนใหญ่ประกอบด้วย ค่าใช้จ่ายด้านบุคลากร
ค่าโฆษณาและส่งเสริมการขาย ค่าใช้จ่ายที่ปรึกษาด้านการเงิน ค่าตรวจสอบบัญชี และ
ค่าธรรมเนียมต่างๆ สำหรับปี 2545 บริษัทและบริษัทย่อยมีค่าใช้จ่ายในการดำเนินงานและบริหาร
จำนวน 592.3 ล้านบาท เพิ่มขึ้น 171.0 ล้านบาท หรือ 40.6% เมื่อเทียบกับปี 2544
เนื่องจากในปี 2545 บริษัทมีค่าโฆษณาเพิ่มขึ้นจากการเปิดโครงการเซ็นทรัลพลาซา พระราม2
การรวมค่าใช้จ่ายของโครงการเซ็นทรัล ซิตี้ บางนา
และมีค่าใช้จ่ายที่ปรึกษาด้านการเงินเพิ่มขึ้นจากการเสนอขายหุ้นของผู้ถือหุ้นเดิมต่อนักลงทุนทั่วไปจำนวน
6,000,000 หุ้น นอกจากนี้ยังมีค่าใช้จ่ายบุคลากรเพิ่มขึ้นจากการเปิดโครงการเซ็นทรัลพลาซา
พระราม2 และการซื้อโครงการเวิลด์เทรดเซ็นเตอร์ กรุงเทพ รวมทั้งบริษัทได้ว่าจ้างบริษัท
เซ็นทรัลโฮลดิ้ง จำกัด ให้เป็นที่ปรึกษาในการบริหารและวางแผน โดยได้จ่ายค่าบริหารงานสำหรับปี
2545 เป็นจำนวน 37 ล้านบาท

กำไร

บริษัทและบริษัทย่อยมีอัตรากำไรขั้นต้นใกล้เคียงกับปี 2544 โดยอัตรากำไรขั้นต้นในปี 2545 คือ
52.3% เมื่อเปรียบเทียบกับอัตรากำไรขั้นต้นที่ 52.6% ในปี 2544 และมีกำไรสุทธิเพิ่มขึ้นจำนวน
318.6 ล้านบาท หรือ 50.6% จากปี 2544 และโดยภาพรวมการเพิ่มขึ้นของกำไรสุทธิในปี 2545
นี้ เป็นผลมาจากการเพิ่มขึ้นของรายได้ และกำไรจากการปรับโครงสร้างหนี้ของบริษัท
เซ็นทรัลเพลย์แลนด์ จำกัด(บริษัทย่อยที่บริษัทถือหุ้นทางอ้อม80%)
แม้ว่าบริษัทจะมีค่าใช้จ่ายเพิ่มขึ้นมาก จากทั้งค่าใช้จ่ายในการขายและบริหารตามที่กล่าวข้างต้น
รวมทั้งมีค่าภาษีมูลค่าเพิ่มและภาษีอื่นสำหรับปี 2540-2543 ที่กรมสรรพากรเรียกเก็บเพิ่มเติม
และผลขาดทุนจากการด้อยค่าของโครงการอสังหาริมทรัพย์ระหว่างการพัฒนา

อัตราผลตอบแทนต่อผู้ถือหุ้น

คณะกรรมการบริษัทได้มีมติเสนอให้ที่ประชุมผู้ถือหุ้นพิจารณาและจ่ายเงินปันผลสำหรับผลการดำเนินงานประจำปี
2545 จำนวน 1 บาทต่อหุ้น โดยการประชุมผู้ถือหุ้นจะจัดให้มีขึ้นในวันที่ 17 เมษายน 2546
และมีกำหนดจ่ายเงินปันผลในวันที่ 16 พฤษภาคม 2546

ฐานะการเงิน

ณ วันที่ 31 ธันวาคม 2545 บริษัทและบริษัทย่อยมีสินทรัพย์รวม 21,373 ล้านบาท เพิ่มขึ้นจาก ณ
วันที่ 31 ธันวาคม 2544 จำนวน 6,630 ล้านบาทหรือ 45% โดยรายการสำคัญคือ
โครงการเวิล์ดเทรดเซ็นเตอร์ กรุงเทพ โครงการเซ็นทรัลพลาซา พระราม2
และงานระหว่างก่อสร้างโครงการเซ็นทรัลแอร์พอร์ต พลาซา เชียงใหม่ เฟส2บี

ด้านหนี้สินบริษัทและบริษัทย่อยมีหนี้สินรวม 15,334 ล้านบาท เพิ่มขึ้นจากสิ้นปี 2544 จำนวน 4,820
ล้านบาท หรือ 46%
รายการสำคัญเกิดจากการออกตั๋วแลกเงินระยะสั้นเพื่อใช้สำหรับการเข้าซื้อโครงการเวิล์ดเทรดเซ็นเตอร์
กรุงเทพ และการพัฒนาโครงการเซ็นทรัล พลาซา พระราม2
บริษัทอยู่ระหว่างการจัดตั้งกองทุนอสังหาริมทรัพย์สำหรับโครงการเซ็นทรัล ซิตี้ บางนา
และโครงการ เวิลด์เทรดเซ็นเตอร์ กรุงเทพ
เพื่อนำมาทดแทนตั๋วแลกเงินระยะสั้นดังกล่าวของโครงการในไตรมาสแรกของปี 2546

ด้านส่วนของผู้ถือหุ้นเพิ่มขึ้น 1,809 ล้านบาทจากสิ้นปี 2544
เป็นผลจากการเพิ่มทุนจดทะเบียนและเรียกชำระแล้วจำนวน 1,000 ล้านบาท
โดยจัดสรรให้กับผู้ถือหุ้นเดิมทั้งจำนวน และ การเพิ่มขึ้นของกำไรสุทธิจากการดำเนินงาน
ผลตอบแทนต่อส่วนของ ผู้ถือหุ้นสูงขึ้นเล็กน้อยจาก 15.26% ในปี 2544 เป็น 16.35% ในปี 2545

* ในวันที่ 2 มกราคม 2546 บริษัทได้จดทะเบียนลดมูลค่าหุ้นของบริษัท
โดยการเปลี่ยนแปลงมูลค่าที่ตราไว้ของหุ้นจากเดิมมูลค่าหุ้นละ 10 บาท เป็นมูลค่าหุ้นละ 5
บาท(การแตกมูลค่าหุ้น)

ส่วนของผู้ถือหุ้น

ด้านส่วนของผู้ถือหุ้นของบริษัทเพิ่มขึ้น 1,801.1 ล้านบาท
จากการเพิ่มทุนจดทะเบียนโดยการออกหุ้นสามัญจำนวน 100,012,250 หุ้น มูลค่าที่ตราไว้หุ้นละ 10
บาท เพื่อเสนอขายแก่ผู้ถือหุ้นเดิมตามสัดส่วนการถือหุ้น รวมเป็นเงินจำนวนทั้งสิ้น 1,000 ล้านบาท
ในวันที่ 15 พฤศจิกายน 2545 รวมถึงผลจากการเพิ่มขึ้นของกำไรสุทธิ

สภาพคล่อง

ณ สิ้นปี 2545 บริษัทมีเงินสด เงินฝากธนาคารและเงินลงทุนระยะสั้นที่เทียบเท่ากับเงินสด
เป็นจำนวนรวม 1,273.1 ล้านบาท
อัตราส่วนหนี้สินที่มีภาระดอกเบี้ยสุทธิจากเงินสดต่อผู้ถือหุ้นเท่ากับ 1.0 เท่า ซึ่งเพิ่มขึ้นจากปี 2544
ที่มีอัตราอยู่ที่ 0.64 เท่า เนื่องจากเงินกู้ยืมเพิ่มขึ้นตามที่กล่าวข้างต้น
ความสามารถในการชำระดอกเบี้ยสุทธิของปี 2545 คิดเป็น 8.9 เท่า สูงขึ้นจากปีก่อนที่มีอัตรา
6.7 เท่า เนื่องมาจากบริษัทมีกระแสเงินจากกิจกรรมดำเนินงานสูงขึ้น ในปี 2545
บริษัทและบริษัทย่อยมีกระแสเงินสดจากการดำเนินงานรวม 1,981.4 ล้านบาท ในขณะที่ปี 2544
มีจำนวน 1,204.7 ล้านบาท เพิ่มขึ้นถึง 776.7 หรือ 64.5%
จากการเพิ่มขึ้นของรายได้ดังที่ได้กล่าวไปแล้วข้างต้น

รายจ่ายลงทุน

บริษัทและบริษัทย่อยมีรายจ่ายลงทุนในปี 2545 จำนวน 7,964.1 ล้านบาท
โดยรายการสำคัญเป็นรายจ่ายเพื่อการลงทุนของโครงการต่างๆได้แก่
การเข้าซื้อโครงการเวิลด์เทรดเซ็นเตอร์ กรุงเทพ เมื่อวันที่ 23 ธันวาคม 2545
การก่อสร้างโครงการเซ็นทรัล พลาซา พระราม2
ส่วนที่เหลือเป็นการก่อสร้างโครงการเซ็นทรัลแอร์พอร์ตพลาซา เชียงใหม่ เฟส2บี การปรับปรุงชั้น6
และชั้น7 ของ โครงการเซ็นทรัล ซิตี้ บางนา ทั้งนี้แผนรายจ่ายการลงทุนในปี 2546
บริษัทได้ประมาณว่าจะมีรายจ่ายในการก่อสร้างอาคารสำนักงานในโครงการเวิลด์เทรดเซ็นเตอร์
กรุงเทพ และส่วนที่เหลือจะใช้ในการก่อสร้างโครงการเซ็นทรัลแอร์พอร์ตพลาซา เชียงใหม่ เฟส2บี
และการปรับพื้นที่ในโครงการเซ็นทรัล ซิตี้ บางนา เป็นจำนวนเงินรวมประมาณ 2,800 ล้านบาท

แหล่งที่มาของทุน

ความเหมาะสมของโครงสร้างเงินทุน –
บริษัทมีโครงสร้างเงินทุนที่เหมาะสมโดยมีหนี้สินที่มีภาระดอกเบี้ยสุทธิต่อทุนในสัดส่วน คือ 1.0 :
1.0

ส่วนของผู้ถือหุ้น – ส่วนของผู้ถือหุ้นสำหรับปี 2545 จำนวน 6,038.7 ล้านบาท
เป็นผลจากการเพิ่มทุนจำนวน 1,000 ล้านบาท และเพิ่มขึ้นจากกำไรสุทธิประจำปี 2545 จำนวน
947.8 ล้านบาท

หนี้สิน – บริษัทมีรายละเอียดหนี้สินที่มีภาระดอกเบี้ย ณ 31 ธันวาคม 2545 จำนวน 7,583
ล้านบาท ซึ่งประกอบด้วยเงินกู้ยืมจากบริษัทที่เกี่ยวข้องกัน 45
ล้านบาทและเงินกู้ยืมจากธนาคารและสถาบันการเงินและบริษัทอื่น จำนวน 7,539 ล้านบาท
โดยมีรายละเอียดดังต่อไปนี้

+------------------+--------+-------------+--------------+------------+
| หนี้สิน             | คร     | จำนวน       | อัตราดอกเบี้ย   | หลักประกัน   |
|                  | บกำหนด |             |              |            |
+------------------+--------+-------------+--------------+------------+
| 1.หุ้นกู้ไม่ม         | 30 มี.ค | ครั้งที่ 2 –    | 7.75%        | ไม่มี        |
| ีประกันและไม่ด้อยสิทธิ | 2546   | 120 ล้านบาท  |              |            |
|                  |        |             | MLR-0.5%     |            |
|                  |        | ครั้งที่ 3 –    |              |            |
|                  |        | 780 ล้านบาท  |              |            |
+------------------+--------+-------------+--------------+------------+
| 2.               | 28     | 1,000       | MLR-0.375%   | ไม่มี        |
| หุ้นกู้ไม่ม           | มิ.ย.   | ล้านบาท      |              |            |
| ีประกันและไม่ด้อยสิทธิ | 2549   |             |              |            |
+------------------+--------+-------------+--------------+------------+
| 3.               | 31     | 474 ล้านบาท  | ปีที่ 1-5       | อาคาร      |
| กองทุนรวมธุรกิจไทย  | ส.ค.   |             | MLR-1%       | งานระบบ    |
| 1                | 2554   |             |              | และ        |
|                  |        |             | ปีที่ 6-7       | สิทธิการเช่า  |
| (60.53%)         |        |             | MLR-0.75%    |            |
|                  |        |             |              | โค         |
|                  |        |             | ปีที่ 8-10      | รงการเซ็นทร |
|                  |        |             | MLR-0.5%     | ัลพลาซารัชดา |
|                  |        |             |              | พระราม3    |
+------------------+--------+-------------+--------------+------------+
| 4.               | 21     | 1,802       | ก) ปีที่ 1-5    | อาคาร      |
| กองทุนรวมธุรกิจไทย  | ธ.ค.   | ล้านบาท      | MLR-1%       | ศูนย์การค้าสิท |
| 2                | 2554   |             |              | ธิการเช่าที่ดิน |
|                  |        |             | ปีที่ 6-7       | และงานระบบ |
|                  |        |             | MLR-0.75%    | โคร        |
|                  |        |             |              | งการเซ็นทรัล |
|                  |        |             | ปีที่ 8-10      | พลาซา      |
|                  |        |             | MLR-0.5%     | ปิ่นเกล้า     |
|                  |        |             |              |            |
|                  |        |             | ข) ปีที่ 1-2    |            |
|                  |        |             | 6.875%       |            |
|                  |        |             |              |            |
|                  |        |             | ปีที่ 3-10 7%   |            |
+------------------+--------+-------------+--------------+------------+
| 5.               | ไม     | 200 ล้านบาท  | ปีที่ 1-3       | อาค        |
| กองทุนรวมธุรกิจไทย  | ่มีกำหนด |             | 4.5-5.5%     | ารศูนย์การค้า |
| 4                |        |             |              | สิท         |
|                  |        |             | ปีที่ 4 เป็นต้นไป | ธิการเช่าที่ดิน |
|                  |        |             | MLR-(1.25%ถึง | และงานระบบ |
|                  |        |             | 1.5%)        | โครงก      |
|                  |        |             |              | ารเวิลด์เทรด |
|                  |        |             |              | เซ็นเตอร์    |
|                  |        |             |              | กรุงเทพ     |
+------------------+--------+-------------+--------------+------------+
| 6.               | ภายใน  | 2,407       | 2%-6.05%     | ไม่มี        |
| ตั๋วแลกเงินระยะสั้น   | 1 ปี    | ล้านบาท      |              |            |
+------------------+--------+-------------+--------------+------------+
| 7.               | 26     | 205 ล้านบาท  | MLR          | ที่ดินแล      |
| เง               | ธันวาคม |             |              | ะสิ่งปลูกสร้าง |
| ินกู้โครงการเชียงใหม่ | 254    |             |              |            |
|                  | 7-2551 |             |              |            |
+------------------+--------+-------------+--------------+------------+
| 8.               | 15     | 551 ล้านบาท  | ปีที่ 1-3 = 3%  | พื้นทีอา      |
| เงินกู้โครงการบางนา | ส.ค.   |             |              | คารสำนักงาน |
|                  | 2554   |             | ปีที่ 4-5 = 4%  | ชั้น 1-5     |
|                  |        |             |              | และส       |
|                  |        |             | ปีที่ 6-9 MLR   | ิทธิการเช่าชั้น |
|                  |        |             |              | 6โคร       |
|                  |        |             |              | งการเซ็นทรัล |
|                  |        |             |              |            |
|                  |        |             |              | ซิตี้ บางนา   |
+------------------+--------+-------------+--------------+------------+
| รวมทั้งสิ้น          |        | 7,539       |              |            |
|                  |        | ล้านบาท      |              |            |
+------------------+--------+-------------+--------------+------------+

บริษัทฯ ได้รับการปรับเพิ่มอันดับความน่าเชื่อถือจาก BBB+ เป็น A- โดยบริษัท ทริสเรทติ้ง จำกัด
ในเดือนตุลาคม 2545

ปัจจัยและอิทธิพลหลักที่อาจมีผลต่อการดำเนินงานหรือฐานะการเงินในอนาคต

โปรดดูในหัวข้อปัจจัยความเสี่ยง

[]